{"_id":"5dd007068ebc3e54a64f4bb9","slug":"uttarakhand-haryana-youths-comment-on-medical-girl-student-big-ruckus-create","type":"feature-story","status":"publish","title_hn":"\u0909\u0924\u094d\u0924\u0930\u093e\u0916\u0902\u0921\u0903 \u0918\u0942\u092e\u0928\u0947 \u0906\u090f\u00a0\u0939\u0930\u093f\u092f\u093e\u0923\u093e \u0915\u0947 \u092f\u0941\u0935\u0915\u094b\u0902 \u0928\u0947\u00a0\u091b\u093e\u0924\u094d\u0930\u093e\u0913\u0902 \u092a\u0930 \u0915\u0940\u00a0\u091f\u093f\u092a\u094d\u092a\u0923\u0940 \u0924\u094b \u0939\u0941\u0906 \u0939\u0902\u0917\u093e\u092e\u093e, \u0918\u0947\u0930 \u0932\u093f\u092f\u093e \u0939\u094b\u091f\u0932","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}

राजकीय मेडिकल कॉलेज की छात्राओं पर अश्लील टिप्पणी करने के मामले में शुक्रवार रात जमकर हंगामा हुआ। मेडिकल कॉलेज के छात्रों ने आरोपी युवकों को पकड़ने के लिए एक होटल घेर दिया। मौके पर पहुंची पुलिस ने किसी तरह बीच-बचाव कर छात्रों को रोका। देर रात आरोपी युवकों के माफी मांगने पर मामला शांत हुआ।



इन दिनों मेडिकल कॉलेज में वार्षिकोत्सव के कार्यक्रम चल रहे हैं। शुक्रवार रात करीब 1.30 बजे कॉलेज से छात्राएं बेस अस्पताल स्थित हॉस्टल लौट रही थी। छात्राओं का आरोप है कि बदरीनाथ राष्ट्रीय राजमार्ग पर स्थित एक होटल में ठहरे हरियाणा के तीन युवकों ने उन पर फब्ती कसी। छात्राओं के साथ जा रहे एक सीनियर छात्र ने जब इसका विरोध किया, तो युवकों ने उसकी पिटाई कर दी।



इसके बाद छात्र-छात्राओं ने अन्य साथियों को फोन पर घटना की जानकारी दी। देखते ही देखते भारी संख्या में कॉलेज से छात्र मौके पर पहुंच गए। यह देखकर तीनों युवक होटल में छिप गए। उन्होंने होटल का घेराव करते हुए अंदर जाने की कोशिश की।



तब तक श्रीकोट पुलिस चौकी से एसआई पीएस बुटोला और शूरवीर चौहान पहुंच गए। उन्होंने छात्रों को समझाते हुए अंदर न जाने की अपील की। चौकी प्रभारी महेश रावत व कोतवाल एनएस बिष्ट मय फोर्स के मौके पर पहुंचे। पुलिस ने मेडिकल कॉलेज के अधिकारियों को प्रकरण की जानकारी दी।

इस दौरान पुलिस लाउडस्पीकर से छात्रों को हॉस्टल में जाने की अपील करती रही, लेकिन छात्र मानने को तैयार नहीं थे। वह युवकों को उनके हवाले करने की मांग कर रहे थे। काफी देर हंगामे के बाद पुलिस तीनों युवकों को थाने ले आई।



आरोपियों का कहना था कि उनका एक साथी नीचे सड़क पर खड़ा था। उसको उन्होंने कुछ खाने का सामान लाने को कहा था, जिसको लड़कियों ने कुछ और समझ लिया। जिससे विवाद की नौबत आई। बाद में युवकों के माफी मांगने पर छात्र-छात्राएं मान गए और मामला शांत हो गया।